
Kasutusloa andmine (Rakvere tn 22e)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus Rakvere tn 22e kinnistule rajatud tenniseväljakule.
	Kasutusloa taotlus, 
taotleja ja menetlus
	02.09.2022. a taotluse nr 2211371/16367, 
OÜ Kivipartner (registrikood 11298405), 
menetlus nr 321924

	Ehitisregistri kood
	221386544

	Ehitise nimetus
	Tenniseväljak

	Kasutamise otstarve      
	24111 spordiväljak või staadion

	Ehitise asukoht ja katastritunnus
	Narva linn, Rakvere tn 22e, 51101:003:0049

	Tehtud ehitustööde lühikirjeldus
	Tenniseväljaku ja seda teenindavate rajatiste rajamine. Tenniseväljak koosneb kahest mängualast, mis on ümbritsetud piirdeaiaga ning valgustatud. 
Piirdeaed ja elektrikaablid ei ole teatisekohustuslikud.
Inventar (sh tablood, kohtunike pukid, istepingid, tennisevõrgu lisatoed ja pingutusnöörid) on üle antud spordikeskusele.

	Ehitise omanik
	Narva linn

	Ehitusluba
	31.03.2022. a ehitusluba nr 2212271/09343,
Narva Linnavalitsuse 30.03.2022. a korraldus nr 242-k

	Ehitusloale ja kasutusloale
esitatud ehitusprojekt
	Tööprojekt. Digidoc-boks „219958_TP_v02_TL.asice“.                                     
EXTech Design OÜ poolt 17.03.2022. a koostatud Narva tenniseväljakute ehitusprojekt nr 219958


Kasutusloa menetlusse oli kaasatud kooskõlastamiseks ja arvamuse avaldamiseks Narva Linnavalitsuse Linnamajandusamet ning Narva Linnavalitsuse Arhitektuuri- ja Linnaplaneerimise Amet, Osaühing VKG ELEKTRIVÕRGUD (registrikood 10855041). Kõik menetlusosalejad esitasid oma kooskõlastused. 

Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse nr 294067 käigus otsustaja tegi otsuse kavandatava tegevuse keskkonnamõju hindamise algatamata jätmise kohta, kuna kavandatava tegevusega ei kaasne oluline mõju keskkonnale (vt Narva Linnavalitsuse 30.03.2022. a korralduse nr 242-k punkti 3.3).
05.09.2022. a toimus valminud ehitise ülevaatus. Ehitises ei ole avastatud puudusi. Ehitisregistri keskkonna kaudu on kasutusloa taotlus mitu korda tagastatud ehitusdokumentatsioonis avastatud puuduste kõrvaldamiseks. 07.10.2022. a on taotleja esitanud lõplikult kõrvaldatud puudustega ehitusdokumentatsiooni.
Ehitusloa taotluses olid esitatud ebakorrektsed ehitise mõõtmed (ehitisealune pind 1890 m2, pikkus 90 m, laius 21 m) ning ehitise kuju aadressid (Rakvere tn 22e, Rakvere tn 22f, Rakvere tn 22d, A. Puškini tn 32b). 
Vastavalt ehitusloa aluseks olnud ehitusprojekti joonisele TL-4-02 ja TL-6-01 tegelikud ehitise mõõtmed, mis on piiratud piirdeaia postiga, on: ehitisealune pind 1108,4 m2, pikkus 68 m, laius 16,3 m ning tenniseväljak asub kogu ulatuses Rakvere tn 22e kinnisasja piires.
Vastavalt ehitusjärgsele kontrollmõõdistusele ehitise mõõtmed on: ehitisealune pind 1128,6 m2, pikkus 68 m, laius 16,5 m. Ehitis jääb Rakvere tn 22e kinnisasjale.
[bookmark: _GoBack]Kuna rajatud ehitise mõõtmed vastavad ehitusloa taotlemisel esitatud ehitusprojektile, siis ehitise saab tunnistada ehitusloale vastavaks. Ehitusseadustiku § 55 kohaselt kasutusloa andmisest keeldumise põhjused puuduvad. 
Ehitusloa taotlemisel ebakorrektsete andmete esitamist ei defineerita, nagu teadvalt valeandmete esitamist. Ehitusseadustiku §-s 46 kohaselt ehitusloa kehtetuks tunnistamine ning uue ehitusloa menetluse läbiviimine ei ole põhjendatud lähtuvalt haldusmenetluse seaduse §-s 5 sätestatud vähemkoormava haldusmenetluse printsiibist.
Kasutusloa taotluses esitatud ehitise kuju aadressid (Rakvere tn 22e, Rakvere tn 22f, Rakvere tn 22d, A. Puškini tn 32b) jäid parandamata. Kuna 30. mail 2022. a uuenes kogu ehitisregistri keskkond ning esinesid süsteemi töös tõrked, siis ehitisregistri kaudu ei ole võimalik siiani mõningaid toiminguid teha. Taotleja kommenteeris, et ehitise aadresside korrigeerimist ei ole võimalik teha tehniliste põhjuste tõttu ning seda ei ole õnnestunud isegi ehitisregistri arendamise spetsialistil parandada.
Narva Linnavalitsuse Arhitektuuri- ja Linnaplaneerimise Amet kooskõlastas kasutusloa eelnõu tingimusega: „Ehitustööde tellijal ja omaniku esindajal esitada andmete esitamise teatis, milles peab olema parandatud ehitise kuju aadress, kui selleks tulevikus esineb tehniline võimalus“. Kooskõlastuse tingimus ei mõjuta kasutusloa andmise otsustamist.
Kuna ehitis vastab ehitusprojektile ja ehitisele esitatud nõuetele, seda on võimalik ohutult ja iseseisvalt kasutada, siis võib kohalik omavalitsus anda kasutusloa Rakvere tn 22e kinnistule rajatud ehitisregistri koodiga 221386544 tenniseväljakule.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
3.1. Anda kasutusluba Rakvere tn 22e kinnistule rajatud ehitisregistri koodiga 221386544 tenniseväljakule, mis on rajatud EXTech Design OÜ poolt 17.03.2022. a koostatud Narva tenniseväljakute ehitusprojekti alusel (digidoc-boks „219958_TP_v02_TL.asice.asice“).
3.2. Kohustada ehitustööde tellijat ja omaniku esindajat täitma käesoleva korralduse punktis 1 toodud Narva Linnavalitsuse Arhitektuuri- ja Linnaplaneerimise Ameti kooskõlastuse tingimust.

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

